Die Peter-jasie Patriot - Nommer 85
Yayy! My gunsteling Namibiëer is terug met nog 'n lekkerlees artikel. In die epos wat die storie vergesel het, skryf Minette:
Ek sit nog steeds met die oliekop. het jou lesers nie dalk raad nie? Of is daar nie iets in jou boererate nie? Dis om van naar te raak. ek het gehoor ek moet handy andy met koeksoda meng, of eers met bier was en dan met coke afspoel. hoenderstront gemeng met 'n handvol rosyntjies is seker die volgende opsie..sug..
Kan iemand dalk vir Minette help? Stuur vir haar epos, sy wag om van julle te hoor! In alle geval, Minette is verbonde aan die Republikein, die enigste Afrikaanse dagblad in Namibië.
Kom ek vertel jou n geheim
Wil jy graag suksesvol wees?
Ek meen, regtig iets aanpak ‘n groot sukses daarvan maak. Wel, ek het groot en goeie nuus vir jou, want ek gaan ‘n baie belangrike bestanddeel in die resep van sukses met jou deel. Ek gaan vandag iets met jou deel, wanneer jy dit doen, sal sukses voor jou oopgaan soos ‘n sonneblom in sonlig. Sukses gaan jou nie langer ontwyk nie.
En jy kan hierdie bestanddeel in een woord saamvat. Dis eintlik so ongelooflik vanselfsprekend dat ek wonder hoekom nie meer mense hiervan gebruik maak nie.
Almal soek na formules vir sukses, maar een of ander rede mis duisende (miljoene) mense hierdie punt.
Dis so ooglopend, voor-die-hand-liggend. Doen dit net en sukses maak sy poorte en skatkamers vir jou oop.
Een ding en jy sal sukses behaal soos nog nooit tevore nie. Ek weet wat jy nou waarskynlik dink – dis onmoontlik. Dit kan nie waar wees nie. Maar kom ek verseker jou, wanneer jy dit gebruik gaan jou kanse op sukses sommer honderd keer vermenigvuldig.
Onmoontlik, sê jy, onmoontlik…. klink te goed om waar te wees.
Maar wanneer jy werklik met jou verstand en hart hierdie idee snap, en dit doen, sal daar ‘n nuwe pad vir jou oopgaan. Sukses sal nie meer iets ver weg wees nie, maar sukses sal na jou toe kom.
Die een ding wat sukses vir jou sal bring - die een ding wat sal veroorsaak jy grootse dinge bereik - is voorbereiding.
Jy het reg gelees:
Dink bietjie hieroor na.
Nou die aand by Toastmasters vertel iemand van Winston Churchill en sy absolute briljante toesprake. Meer as sestig jaar later word nog verwys na die fantastiese wyse waarop hy sy volk in tye van oorlog met sy toesprake kon besiel. Daar word na toesprake van Churchill verwys as model toesprake – selfs dekades nadat hy dit gelewer het. Churchill word geprys as een van die beste sprekers ooit.
Maar Churchill het gesê vir elke minuut van sy toespraak, spandeer hy ‘n uur ter voorbereiding daaraan. Met ander woorde, is sy toespraak 20 minute lank, spandeer hy 20 uur aan VOORBEREIDING.
Die grondslag van sy suksesvolle openbare redevoering is VOORBEREIDING. En wel deeglike voorbereiding. Nie halwe lafhartige voorbereiding nie – DEEGLIKE voorbereiding.
Lank terug lees ek in ‘n koerant oor juis hierdie gedagte voor die eindstryd van ‘n Curriebeker op Loftus Versfeld in Pretoria. Die sportskrywer sê dat hy een oggend in die week na die groot rugbystadion gegaan het. Saterdag sou die eindstryd daar gespeel word. Die groot stadion was leeg en sonder mense. Niemand op die pawiljoene of op die veld nie. Behalwe vir twee persone. Naas Botha en ‘n helper. En hy het gaan sit ek kyk hoe oefen Naas Botha. Uur vir uur – aanhoudend. Hierdie skopkoning van Suid-Afrikaanse rugby wat feitlik alle punte- en skop- rekords verpletter, oefen steeds sy skoppe. Hy het nie meer nodig gehad om te oefen nie. Hy was reeds briljant. Reeds gevrees oraloor vir sy ongelooflike vermoë om wedstryde met sy skopvoet te wen. Maar hy is steeds besig om hom voor te berei.
En hierdie joernalis wat so na Naas sit en kyk, skryf in die koerant toe hy sien hoe oefen Naas sy skoppe weet daar kom moeilikheid vir die ander span. Want Naas oefen elke skop oor en oor. Berei hom voor, elke skop dodelik sekuur. Want wat doen Naas – VOORBEREIDING!!!
Wil jy uitstekend met iets wees, wil jy briljant wees. Beter as die gewone normale. VOORBEREIDING, deeglike voorbereiding is die sleutelwoord.
Dit was die man wat gekroon is die grootste sportman in Suid-Afrikaanse sport – Gary Player – wat die beroemde woorde gesê het: “The more I practise, the luckier I get.” Weereens VOORBEREIDING.
Wanneer jy iets aanpak en ‘n sukses wil maak, sit al jou energie, tyd, totale menswees, dinkwerk, verstand, gees, siel, hart, kragte sonder ophou en sonder verskoning daarin. Berei jou voor in elke minuut tot jou beskikking. In jou voorbereiding werk voortdurend sonder ophou aan jou projek. Moenie tevrede wees met halwe voorbereiding nie.
Slegs 100% VOORBEREIDING is goed genoeg. Al kan jy ‘n ding perfek doen, gaan dit weer oor, herhaal en herhaal en herhaal. So sal jy nader aan die volmaakte kom in die ding waarna jy streef. So verander jy gemiddeldheid in briljantheid. Die gewone in die fantastiese.
Mislukking / gemiddeldheid / doodgewone is die produk van swak voorbereiding.
Wat jy ookal aanpak vir sukses, die geheim is goeie deeglike VOORBEREIDING.
want jy raak nie daarvan ontslae nie
Dit is Saterdag en op die Kaapse Parade is die tafels propvol en dit koop en verkoop vir die vale.
Van iewers af dreun 'n prediker se waarskuwende stem oor die omstanders se koppe: "Djulle moet djulle bekeer! Djulle moet djulle se verkeerdighede laat staan! En as djulle nie wil luister nie, sal djulle hel toe gaan! En die hel, sê ek vir djulle, is 'n vreeslike plek. Die Woord sê daar sal 'n geween
wees en 'n gekners van tanne!"
"En djy met die haasbek daar annerkant - die manne wat nie tanne het nie, vir hulle sal tanne gesupplaai word! Maar kners sal djulle kners!"
Ek wou nog altyd hierdie probeer, nog 'n OU resep!
62.5 ml suiker (1/4 k)
8 snye brood, aan altwee kante gebotter
Meng suiker en kaneel saam. Pak 'n laag brood in gesmeerde oondskottel. Sprinkel met 'n bietjie kaneelsuiker. Pak 'n laag pampoen bo-oor. Herhaal die lae, tot pampoen en brood opgebruik is. Eindig met 'n laag pampoen. Stip ekstra botter op die pampoenlaag. Bak by 160ºC (325ºF) vir 30 minute
Ons volgende byeenkoms is by die Voortrekker Monument op 4 Februarie om 09:00
Vir tandpyn: Drink 'n bietji kamfer, sit 'n pluisi met parafine oli in die tand en oor, sit 'n mosterdpleister aangemaak met wit van eier, agter di nek, en een op di ellenboog op dieselfde kant waar die tand seer is.
DAAR'S NOOIENTJIES IN DIE BOLAND
Woorde: NUNEZ HOLTZHAUSEN; gewysig: P. MCLACHLAN
Musiek: NUNEZ HOLTZHAUSEN; verwerk: H. PIETER VAN DER WESTHUIZEN
Daar's nooientjies in die Boland, daar's nooientjies in Natal.
Daar's nooientjies in die Vrystaat, daar's nooientjies in Transvaal.
Die nooientjies van die Onderveld is so fraai en vrolik,
die nooientjies van die Boland is tog weer so bekoorlik.
Daar's nooientjies skaam en skugter, daar's nooientjies trots en fier.
Daar's nooientjies fluks en nugter, daar's nooientjies vol plesier.
Daar's nooientjies fyn en eerlik, met hartjies teer en rein.
Daar's nooientjies so begeerlik, met lippies karmosyn.
Die nooientjie van die Hoëveld is so fris en vroulik,
haar suster van die Laeveld is so prettig, oulik.
Maar was daar ook 'n duisend, en almal baie mooi,
my liefde is net blywend vir een, my Boerenooi!